BetGrass, το στέκι του διεθνούς ποδοσφαίρου: Η μάχη του τίτλου στα μεγάλα ευρωπαϊκά πρωταθλήματα
Premier League: Από την αρχή της σεζόν η Τσέλσι ήταν το φαβορί και το επιβεβαιώνει πλήρως, αφού λίγες στροφές πριν το τέλος στην Αγγλία είναι μπροστά με 7 βαθμούς και έχει και ματς λιγότερο. Η Άρσεναλ όσο και να υπερβεί εαυτόν δεν μπορεί να την ανταγωνιστεί, η Σίτι κατέρρευσε και η Γιουνάιτεντ έχει ψωμιά ακόμα.
Serie A: Εδώ δεν γίνεται καν κουβέντα για τίτλο. Η Γιουβέντους έχει ξεφύγει στο +12 παρακαλώ και μένουν 8 αγωνιστικές, οπότε δεν υπάρχει περίπτωση να το χάσει. Ενδιαφέρον πάντως έχει η συναρπαστική μάχη της 2ης θέσης ανάμεσα στις 2 ομάδες της Ρώμης.
La Liga: Η Ατλέτικο φέτος δεν έχει το μέταλλο πρωταθλητή όπως πέρσι και έτσι η κούρσα τίτλου είναι για τους 2 μεγάλους φέτος. Η Μπαρτσελόνα προηγείται με 2 βαθμούς της Ρεάλ, μένουν 7 αγωνιστικές και όλα μα όλα είναι πιθανά. Εγώ προβλέπω Ρεάλ πάντως.
Bundesliga: Η Μπάγερν είναι στο +10 από τη 2η Βόλφσμπουργκ και το 'χει κλειδώσει.
Ligue 1: Μακράν η πιο συναρπαστική από όλες τις μάχες! Τον τίτλο τον διεκδικούν ούτε λίγο ούτε πολύ 5 ομάδες! Παρί Σεν Ζερμέν, Λυών, Μονακό, Μαρσέιγ, Σεντ Ετιέν, είναι με αυτή τη σειρά στον βαθμολογικό πίνακα σε διάστημα 6 βαθμών! Παρί και Λυών ωστόσο έχουν ματς λιγότερο και μάλλον προς το τέλος θα είναι μεταξύ τους η μάχη, όπου πιστεύω θα επικρατήσει η αδιαμφησβήτη ποιότητα και τα πετροδόλαρα της Παρί.
Eredivisie: Η καταπληκτική Αϊντχόφεν του Φιλίπ Κοκού και των πολλών πιτσιρικάδων έχει πάρει τον τίτλο ουσιαστικά αφού μένουν 4 αγωνιστικές και απέχει 10 πονταλάκια από τον άμεσο ανταγωνιστή Άγιαξ.
Primeira Liga: Υπόθεση για δύο και εδώ. Ποιοι άλλοι 2 φυσικά από τις Μπενφίκα και Πόρτο; Οι αετοί είναι στο +3, ωστόσο πιστεύω πως οι Δράκοι έχουν πολύ καλύτερη ομάδα και αυτοί θα είναι που στο τέλος θα πανηγυρίσουν τον τίτλο.